CELEX: E2012J0012
Language: mt
Date: 2013-05-15 00:00:00
Title: Sentenza tal-Qorti tal- 15 ta’ Mejju 2013 fil-Kawża E-12/12 – L-Awtorità ta’ Sorveljanza tal-EFTA v l-Islanda (Nuqqas minn Parti Kontraenti li tissodisfa l-obbligi tagħha – Id-Direttiva 2008/48/KE tal-Parlament Ewropew u tal-Kunsill tat- 23 April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE)

26.9.2013   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 277/8
            
         SENTENZA TAL-QORTI
   tal-15 ta’ Mejju 2013
   fil-Kawża E-12/12
   L-Awtorità ta’ Sorveljanza tal-EFTA v l-Islanda
   (Nuqqas minn Parti Kontraenti li tissodisfa l-obbligi tagħha – Id-Direttiva 2008/48/KE tal-Parlament Ewropew u tal-Kunsill tat-23 April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE)
   2013/C 277/06
   Fil-Kawża E-12/12, l-Awtorità ta' Sorveljanza tal-EFTA v l-Islanda – RIKORS għal dikjarazzjoni li, billi naqset, fil-limitu taż-żmien preskritt, milli tadotta jew tinnotifika lill-Awtorità ta' Sorveljanza tal-EFTA l-miżuri meħtieġa biex timplimenta fil-liġi nazzjonali tagħha l-Att imsemmi fil-punt 7h tal-Anness XIX tal-Ftehim taż-ŻEE, jiġifieri d-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE, kif adattata għall-Ftehim taż-ŻEE permezz tal-Protokoll 1 tiegħu, l-Islanda naqset milli tissodisfa l-obbligi tagħha skont l-Artikolu 27 tad-Direttiva u skont l-Artikolu 7 tal-Ftehim taż-ŻEE, il-Qorti, magħmula minn Carl Baudenbacher, President, Per Christiansen (Imħallef-Relatur) u Páll Hreinsson, Imħallfin, tat is-sentenza fil-15 ta' Mejju 2013, li l-parti operattiva tagħha hi kif ġej:
   Il-Qorti b'dan:
   
               (1)
            
            
               Tiddikjara illi, billi naqset milli tadotta, fil-limitu taż-żmien preskritt, il-miżuri meħtieġa biex timplimenta fil-liġi nazzjonali tagħha l-Att imsemmi fil-punt 7h tal-Anness XIX tal-Ftehim taż-ŻEE, jiġifieri d-Direttiva 2008/48/KE tal-Parlament Ewropew u tal-Kunsill tat-23 ta' April 2008 dwar ftehim ta' kreditu għall-konsumatur u li tħassar id-Direttiva tal-Kunsill 87/102/KEE, kif adattata għall-Ftehim taż-ŻEE permezz tal-Protokoll 1 tiegħu, jew li tinnotifika lill-Awtorità Superviżorja Ewropea b'dan, l-Islanda naqset milli tissodisfa l-obbligi tagħha skont l-Artikolu 27 tad-Direttiva u skont l-Artikolu 7 tal-Ftehim taż-ŻEE.
            
         
               (2)
            
            
               Tordna lill-Islanda tħallas l-ispejjeż tal-proċeduri.